钦定古今图书集成/明伦汇编/闺媛典/第034卷 > 王步武妻仲氏
## 钦定古今图书集成/明伦汇编/闺媛典/第034卷 > 王步武妻仲氏

按《淮安府志》：“仲氏，邑诸生王步武妻。武殁，家贫，姑陶
氏哭子失明，仲以纺绩养姑，起居必扶持之，亲奉饮
食，历久不厌。姑老齿落，肉必为糜以进瓜果取浆饮
之。寒则抱姑温于怀，暑扇其枕席，姑虽熟寝，不去左
右。姑尝语之曰：‘予累贤妇，心不忍也’。有司赐以肉帛，
累为旌表。八十四岁卒。”

===胡璜妻金氏===按《淮安府志》：“金氏，山阳人，胡璜妻。素娴妇道。璜同氏
移居扬之通州，屡遘危疾，氏刲臂和药愈之。及父病，
姑病，又刲如前。其子感之，亦刲股救父。通州狼山将
军嘉其贤，表之。”